கேள்வி: இரமண ரெட்டி - தொழில் பற்றி தகவல் சொல்.
பதில்: இவர், 1951ஆம் ஆண்டில் ஒய். வி. ராவ் இயக்கிய ''மைனாவதி'' படத்துடன் அறிமுகமானார். இவரது சொந்த மாவட்டமான நெல்லூரைச் சேர்ந்த இவரது நண்பர் ஏ. சங்கர ரெட்டி படத்தைத் தயாரித்திருந்தர். இருப்பினும் கே.எஸ்.பிரகாச ராவ் தயாரித்து இயக்கிய ''தீக்சா'' என்ற படமே முதலில் வெளியான படம். (சில திரைப்பட வரலாற்றாசிரியர்களால் இவர் ''மாயபிள்ளாவில்'' நடித்ததாக தவறாக குறிப்பிடுகின்றனர்). என். டி. ராமராவ், அக்கினேனி நாகேஸ்வர ராவ் ஆகியோருடன் பல படங்களில் நடித்துள்ளார். ''அக்கா செல்லலு'' (1957) திரைப்படத்தில் ஒரு மந்திரவாதியின் பாத்திரத்தில் நடிக்கும் போது, இவர் உண்மையில் மாய வித்தையை ஒரு பொழுதுபோக்காகக் கற்றுக்கொண்டார். இவர் 100க்கும் மேற்பட்ட மாயவித்தை நிகழ்ச்சிகளை வழங்கினார். பெரும்பாலும் கல்வி நிறுவனங்களிலும்,தன்னார்வ அமைப்புகளுக்கும் உதவினார்.